17 лістапада ў гімназіі ў межах Адзінага дня беларускай мовы прайшло пазакласнае мерапрыемства “Свята беларускай песні” . Вядучымі былі вучні 8 “Б” класа Бурачэўская Карына і Аношанка Матвей. Яны прачыталі цікавыя вершы пра беларускія песні, а вучні 6-8 класаў праспявалі беларускія народныя і літаратурныя песні. Найбольш запомніліся гледачам песні ў выкананні Лосевай Варвары, вучаніцы 6 “Б” класа, песня “Васільковае неба”; Мальгіной Сафіі і Мелешчавай Вольгі, вучаніц 7 “А” класа, з песнямі “Гляне сонца ” і “Вёска”; Каладзінскай Ірыны, вучаніцы 7 “В” класа, песня “Неба Радзімы”; Шэйнікавай Кацярыны, вучаніцы 7 “В” класа, песня “Маці-зямля”, Святловай Ксеніі, вучаніцы 8 “Б”класа, з песнямі “Сокал” і “Мая Беларусь”; Капусцінай Марыі, вучаніцы 6”Б” класа, з песняй “Гэта Беларусь”. Амаль кожны нумар выклікаў авацыі гледачоў. Напрыканцы мерапрыемства вядучыя правялі віктарыну з гледачамі “Пазнай беларускую песню і назаві яе кампазітара і аўтара слоў”, заданнямі да віктарыны былі прыклады песен з падручнікаў па літаратуры. Мерапрыемства ўсе пакінулі з добрым настроем. Спадзяёмся, што беларуская песня абудзіла ў школьнікаў гонар за беларускую мову, за нашу Радзіму.